હાલમાં આ કંપની દ્વારા ખાનગી સ્કૂલોમાં લંચ, બ્રેકફાસ્ટ અને સાંજનો નાસ્તો આપવાનું શરૂ કરવામાં આવ્યું છે. જેમાં અમુક વખતે સરપ્રાઇઝ ફૂડ પણ હોય છે. બાકીના દિવસોમાં મેનૂ તેઓ એડવાન્સ આપી દેતા હોય છે. આ બાબતે કંપનીના કો-ફાઉન્ડર ઈશાન ચૌહાણ કહે છે કે, “અમારી પાસે ત્રણ ટાઇપનાં સબસ્ક્રિપ્શન છે. જેમાં વીકલી, ૩૦ દિવસ અને ૯૦ દિવસ માટે બ્રેકફાસ્ટ, લંચ અને સાંજનો નાસ્તો આપવામાં આવે છે. રોજેરોજ અલગ પ્રકારનું હેલ્ધી ફૂડ આપવામાં આવે છે. સવારની સ્કૂલમાં ભણતાં બાળકોને અમે ૧૦-૩૦ વાગ્યે બ્રેકફાસ્ટ, બપોરની સ્કૂલ હોય તો તેમને ૧-૩૦ વાગ્યે લંચ પૂરું પાડીએ છીએ. સ્કૂલ છૂટ્યા પછી એક્ટિવિટી પણ હોય છે ત્યારે સાંજનો નાસ્તો આપીએ છીએ.”